สภาฯ แจงเพิ่มเบี้ยประชุม กรธ.สูงลิ่วเหมาะสม อ้างไร้เงินเดือนสวัสดิการ
เลขาธิการสภาผู้แทนราษฎร แจงให้เบี้ยประชุม กรธ.สูงลิ่ว มีความเหมาะสม เพราะไม่มีเงินเดือน สวัสดิการ เหมือน ขรก.-นักการเมือง โยน คสช.เป็นผู้กำหนดอัตราค่าเบี้ยประชุม 9,000 และ 6,000 บาท ใช้มาตั้งแต่สมัย บวรศักดิ์ นั่งประธานยกร่าง รธน.,เมื่อวันที่ 21 มิ.ย. 60 นายสรศักดิ์ เพียรเวช เลขาธิการสำนักงานสภาผู้แทนราษฎร กล่าวถึงกรณีที่ฝ่ายการเมืองท้วงเรื่องเบี้ยประชุมของคณะกรรมการร่างรัฐธรรมนูญ (กรธ.) ที่ประธาน กรธ. ได้เบี้ยประชุมครั้งละ 9,000 บาท และ กรธ.ได้ครั้งละ 6,000 บาท ซึ่งสูงเกินความจำเป็นว่า ส่วนตัวมองว่าเบี้ยประชุมที่ประธาน กรธ.ได้รับ 9,000 บาทต่อครั้ง และ กรธ.ได้ 6,000 บาทต่อครั้ง ถือว่ามีความเหมาะสมแล้ว เพราะการเป็น กรธ.จะได้รับเฉพาะค่าเบี้ยประชุมอย่างเดียวเท่านั้น หากไม่มาประชุมก็ไม่ได้เบี้ยประชุม ที่สำคัญ กรธ.ไม่มีเงินเดือน ไม่ได้รับสวัสดิการ ไม่สามารถเบิกค่าใช้จ่ายอะไรได้เหมือนข้าราชการ จึงต้องกำหนดเบี้ยประชุมไว้ค่อนข้างสูง เพื่อให้เหมาะสมกับตำแหน่ง เพราะ กรธ.แต่ละคนล้วนเป็นผู้ทรงคุณวุฒิ มีความรู้ ความสามารถ ซึ่งค่าเบี้ยประชุมในอัตราดังกล่าว คสช.เป็นผู้กำหนด จึงยึดเป็นเกณฑ์มา ซึ่งใช้มาตั้งแต่สมัยคณะกรรมการยกร่างรัฐธรรมนูญ ที่มี นายบวรศักดิ์ อุวรรณโณ เป็นประธานกรรมการยกร่างรัฐธรรมนูญ ก็ได้เบี้ยประชุม 9,000 บาท และ 6,000 บาทเช่นกัน หากเทียบกับ ส.ส.ที่ได้ระบุว่า ได้เบี้ยประชุมครั้งละ 1,500 บาท แต่ ส.ส.ได้รับเงินเดือนต่างหาก ขณะที่ กรธ.ไม่ได้อะไรเลยนอกจากเบี้ยประชุมเท่านั้น
เลขาธิการสภาผู้แทนราษฎร แจงให้เบี้ยประชุม กรธ.สูงลิ่ว มีความเหมาะสม เพราะไม่มีเงินเดือน สวัสดิการ เหมือน ขรก.-นักการเมือง โยน คสช.เป็นผู้กำหนดอัตราค่าเบี้ยประชุม 9,000 และ 6,000 บาท
กรธ.,เบี้ยประชุม กรธ.,เลขาฯสภาฯ,ประชุม กรธ.,สรศักดิ์ เพียรเวช